CELEX: 32003R1707
Language: et
Date: 2003-09-26 00:00:00
Title: Komisjoni määrus (EÜ) nr 1707/2003, 26. september 2003, millega määratakse ajavahemikuks 2003/2004 Šoti viskina (Scotch whisky) eksporditavale teraviljale kohaldatavad koefitsiendid

Tähtis õiguslik teade

|

32003R1707

Euroopa Liidu Teataja L 243 , 27/09/2003 Lk 0088 - 0089

		Komisjoni määrus (EÜ) nr 1707/2003,26. september 2003,millega määratakse ajavahemikuks 2003/2004 Šoti viskina (Scotch whisky) eksporditavale teraviljale kohaldatavad koefitsiendidEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1104/2003, [2]võttes arvesse komisjoni 15. oktoobri 1993. aasta määrust (EMÜ) nr 2825/93, milles sätestatakse nõukogu määruse (EMÜ) nr 1766/92 teatavad üksikasjalikud rakenduseeskirjad seoses kohandatud toetuste kindlaksmääramise ja andmisega teatavate alkohoolsete jookidena eksporditava teravilja puhul, [3] viimati muudetud määrusega (EÜ) nr 1633/2000, [4] eriti selle artiklit 5,ning arvestades järgmist:(1) Määruse (EMÜ) 2825/93 artikli 4 lõikes 1 sätestatakse, et eksporditoetust võib maksta teraviljakoguste eest, mis on suunatud kontrolli alla ja destilleeritud ning korrutatud iga asjaomase liikmesriigi jaoks iga-aastaselt kindlaksmääratava koefitsiendiga. Kõnealune koefitsient väljendab asjaomaste alkohoolsete jookide eksporditud ja turustatud üldkoguste suhet kõnealuste koguste muutuste põhjal, mis on ilmnenud sellise arvu aastate jooksul, mis vastab asjaomase alkohoolse joogi keskmisele laagerdumisajale. Teabe põhjal, mis Ühendkuningriik andis ajavahemiku 1. jaanuar – 31. detsember 2002 kohta, oli Šoti viski (Scotch whisky) keskmine laagerdumisaeg 2002. aastal seitse aastat. Tuleks määrata koefitsiendid ajavahemikuks 1. oktoober 2003 – 30. september 2004.(2) Euroopa Majanduspiirkonna lepingu [5] protokolli nr 9 artikliga 10 välistatakse toetuste andmine ekspordi puhul Liechtensteini, Islandile ja Norrasse. Lisaks on ühendus sõlminud eksporditoetusi tühistavad kokkulepped teatavate kolmandate riikidega. Määruse (EMÜ) nr 2825/93 artikli 7 lõike 2 kohaselt tuleks seda arvesse võtta koefitsientide arvutamisel ajavahemikuks 2003/2004.(3) Käesolevas määruses sätestatud meetmed on kooskõlas teraviljaturu korralduskomitee arvamusega,ON VASTU VÕTNUD KÄESOLEVA MÄÄRUSE:Artikkel 1Määruse (EMÜ) nr 2825/93 artiklis 4 ettenähtud koefitsiendid, mida kohaldatakse ajavahemikul 1. oktoober 2003 – 30. september 2004 Ühendkuningriigis Šoti viski (Scotch whisky) valmistamiseks kasutatavale teraviljale, esitatakse lisas.Artikkel 2Käesolev määrus jõustub Euroopa Liidu Teatajas avaldamise päeval.Käesolevat määrust kohaldatakse alates 1. oktoobrist 2003.Käesolev määrus on tervikuna siduv ja vahetult kohaldatav kõikides liikmesriikides.Brüssel, 26. september 2003Komisjoni nimelkomisjoni liigeFranz Fischler[1] EÜT L 181, 1.7.1992, lk 21.[2] ELT L 158, 27.6.2003, lk 1.[3] EÜT L 258, 16.10.1993, lk 6.[4] EÜT L 187, 26.7.2000, lk 29.[5] EÜT L 1, 3.1.1994, lk 1.--------------------------------------------------LISAÜHENDKUNINGRIIGIS KOHALDATAVAD KOEFITSIENDIDKohaldamisaeg | Kohaldatav koefitsient |linnasteks töödeldud odra puhul, mida kasutatakse linnaseviski valmistamisel | teraviljaviski valmistamisel kasutatava teravilja puhul |1. oktoober 2003 – 30. september 2004 | 0,514 | 0,443 |--------------------------------------------------